**รองผู้ว่าราชการจังหวัดตรัง** ปล่อยขบวนการปั่นจักรยานเพื่อสุขภาพ ในโครงการกิจกรรมถนนกีฬาจังหวัดตรัง ประจำปีงบประมาณ 2565

นายภูวนัฐ สมใจ รองผู้ว่าราชการจังหวัดตรัง ปล่อยขบวนการปั่นจักรยานเพื่อสุขภาพ ในโครงการกิจกรรมถนนกีฬาจังหวัดตรัง ประจำปีงบประมาณ 2565 ซึ่งจังหวัดตรังโดยสำนักงานการกีฬาแห่งประเทศไทยจังหวัดตรัง ร่วมกับเทศบาลตำบลห้วยยอดจัดขึ้น ณ สนามกีฬากลางอำเภอห้วยยอด เมื่อวันที่ 4 มิถุนายน 2565 โดยมีนายสำคัญ อรทัย นายอำเภอห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด นายณรงค์ โสภารัตน์ ผู้อำนวยการสำนักงานการกีฬาแห่งประเทศไทยจังหวัดตรัง ร่วมด้วย เพื่อรณรงค์ประชาชนออกกำลังกาย และวางพื้นฐานการจัดกิจกรรมส่งเสริมสุขภาพภายในท้องถิ่นร่วมกับสำนักงานกองทุนสนับสนุนการสร้างเสริมสุขภาพ (สสส.) ซึ่งอนาคตจะเข้ามามีส่วนเกี่ยวข้องในการวางแผนงานและแผนงบประมาณและทำงานร่วมกับท้องถิ่นเป็นการแสดงเชิงสัญลักษณ์การขับเคลื่อนมิติด้านการกีฬาจังหวัดตรัง"ตรังเมืองกีฬา ( Trang Sport City) และ To Be Number One

ในการนี้ นายกมล วรพงศ์พัฒน์ รองนายกเทศมนตรีตำบลห้วยยอด ประธานชมรมจักรยานอำเภอห้วยยอด นายสราวุฒิ ภูมิกลาง เลขานุการนายกฯ นายวิทยา โลกุตตระ สมาชิกสภาเทศบาลตำบลห้วยยอด ร่วมปั่นจักรยานด้วย

พิมมาส จันทร์ผ่อง/นักประชาสัมพันธ์ชำนาญการ/ข่าว